EkBass/fiwiki-20250220-pages-articles huggingface dataset:
João N'Tyamba

João N'Tyamba (s. 20. maaliskuuta 1968 Zimbambi) on angolalainen entinen yleisurheilija, joka kilpaili keski- ja pitkien matkojen juoksussa. N'Tyamba osallistui peräti kuusiin olympialaisiin. Hän oli mukana kisoissa ensimmäistä kertaa Soulissa 1988, jossa hän juoksi 800 metrillä, mutta putosi jo ensimmäisellä kierroksella. Hän pääsi samassa lajissa välieriin Tokion MM- kisoissa 1991. N'Tyamba kilpaili 800 metrin lisäksi myös 1 500 metrillä Barcelonan kisoissa 1992, muttei päässyt jatkoon kummassakaan lajissa. Hän osallistui vain 1 500 metrille Atlantan olympialaisissa 1996 ja sijoittui alkuerässään yhdeksänneksi. N'Tyamba vaihtoi pitemmälle matkalle ja osallistui 10 000 metrin kilpailuun vuoden 1997 MM-kisoissa, mutta alkueriin. Hän oli samassa lajissa kolmastoista Sevillan MM-kisoissa 1999 ja sijoittui seitsemänneksitoista maratonilla Sydneyn olympialaisissa seuraavana vuonna. N'Tyamba oli kahdeskymmenes kymmenen kilometrin matkalla MM-kisoissa 2001, mutta kilpaili maratonilla vuosien 2004 ja 2008 olympialaisissa. Hän oli maansa lipunkantaja Pekingin kisojen avajaisissa 2008. == Ennätykset == * 800 m: 1.47,54 (1992) * 1 500 m: 3.39,54 (1992) * 10 000 m: 28.20,0 (2001) * Puolimaraton: 1.02.38 * Maraton: 2.11.40 (2001) == Lähteet == Luokka:Angolalaiset keskimatkojen juoksijat Luokka:Angolalaiset kestävyysjuoksijat Luokka:Vuonna 1968 syntyneet Luokka:Elävät henkilöt
Anti-intellektualismi

Anti-intellektualismi on vihamielisyyttä älymystöä ja intellektualismia kohtaan. Julkisessa keskustelussa anti-intellektualistit esittävät itsensä tavallisen kansan edustajana ja poliittisen ja akateemisen elitismin vastustajina. Älymystön esitetään vieraantuneen tavallisen kansan asioista ja ongelmista. ==Katso myös== *Populismi *Totuudenjälkeinen politiikka Luokka:Filosofiset opit
Kuchit

Kuchit eli kuchi-paimentolaiset ovat afganistanilainen pataaniheimo. Heimon pääelinkeino on ollut karjankasvatus. He ovat kasvattaneet aaseja, lampaita, vuohia, hevosia ja kameleita, joista saatavilla tuotteilla he ovat vaihtaneet tarvitsemiaan tavaroita. Kuchit tarjosivat kuljetuspalveluja ja kauppasivat muun muassa teetä. Elämäntapa on vähitellen väistynyt tieverkoston kehittyessä, kun rekat ovat vieneet työt kameleilta. Monet ryhtyivät maanviljelijöiksi. Heidän määräänsä ovat vähentäneet myös viime vuosikymmenien sodat sekä vuosien 1971–1972 ja 1998–2002 kaksi kuivuusjaksoa, jotka verottivat karjaa.Afganistan: Visio 2020 Kuchit ovat Afganistanin suurin maan sisäinen pakolaisryhmä. FAO pyrkii kuitenkin tukemaan perinteistä elämäntapaa tarjoamalla eläinlääkäripalveluja ja talviruokinta-apua. ==Lähteet== == Aiheesta muualla == Luokka:Afganistanin etniset ryhmät Luokka:Pakistanin etniset ryhmät
Kymmenen käskyä (täsmennyssivu)

Kymmenen käskyä voi tarkoittaa seuraavia asioita: * Kymmenen käskyä, Raamatussa annetut käskyt * Kymmenen käskyä, vuoden 1956 elokuva * Kymmenen käskyä, vuoden 1988 elokuva.
Kymmenen käskyä (vuoden 1988 elokuva)

Kymmenen käskyä on puolalaisen ohjaaja Krzysztof Kieślowskin episodielokuvasarja, joka on esitetty myös televisiosarjana. Sarja voitti palkintoja Venetsian ja São Paulon elokuvajuhlilla. Sarjan kymmenen elokuvaa kertovat Raamatun Kymmenestä käskystä. Elokuvat sijoittuvat puolalaiseen kerrostalolähiöön.The Decalogue (1988) Decent Films Viidennestä jaksosta "Älä tapa" leikattiin myös pitkä elokuva Lyhyt elokuva tappamisesta ja kuudennesta pitkä elokuva Lyhyt elokuva rakkaudesta. == Lähteet == ==Aiheesta muualla== *Timo Veijola, Dekalogi Krzysztof Kie􀄞lowskin elokuvissa, opinnäytetyö, Helsingin yliopisto Luokka: Vuoden 1988 elokuvat Luokka:Puolalaiset elokuvat Luokka:Raamattuun pohjautuvat elokuvat Luokka:Krzysztof Kieślowskin ohjaamat elokuvat
Uusfasismi

__NOTOC__ Uusfasismi tarkoittaa toisen maailmansodan jälkeen nousseita fasistisia liikkeitä. Uusfasismia on esiintynyt monenlaisessa muodossa. Jotkin uusfasistiset liikkeet ovat edustaneet äärioikeistoa, jotkin ovat olleet kansallisvallankumouksellisia tai kansallisbolševistisia, ja jotkin ovat jäljitelleet maailmansotien välisen ajan fasismia. Uusfasistisia liikkeitä yhdistää kiihkeä nationalismi, usko valtion voimaan ja kansan puhtauteen, liberaalin parlamentarismin vastustus sekä kommunismin ja kapitalismin vastustus.Laqueur 1996, s. 93. Uusfasistisilla liikkeillä ei ole ollut historiallisen fasismin kaltaisia kulttiaseman saaneita johtajia, kuten Benito Mussolini ja Adolf Hitler. Ne eivät ole myöskään olleet siinä asemassa, että olisivat voineet pyrkiä sotaan ja valloituksiin. Ne ovatkin suuntautuneet sen sijaan Euroopan puolustamiseen taloudellisilta ja demografisilta uhilta, kuten maahanmuutolta. Euroopan uusfasistit ylistävät usein Euroopan suurta menneisyyttä ja tulevaisuutta. Monet heistä vastustavat Euroopan unionia. He korostavat usein perhearvoja ja luonnonsuojelua sekä kannattavat kovia keinoja huumeidenkäyttöä ja pornografiaa vastaan. Heidän piirissään esiintyy myös jonkin verran feminismin ja homoseksuaalisuuden vastustusta. Uusfasisteihin kuuluu niin kristittyjä kuin uskonnottomia ja uuspakanoitakin.Laqueur 1996, s. 93–95. == Katso myös == * Radikaali oikeisto * Uusnatsismi * Antifasismi == Lähteet == * === Viitteet === == Kirjallisuutta == * Luokka:Fasismi
Kastrytšnitskajan metroasema

Kastrytšnitskaja eli Oktjabrskaja (, ) on yksi Minskin metron linjan 1 eli Maskouskajan ("Moskovan") linjan asemista Valko-Venäjällä. Asema sijaitsee sijainniltaan keskeisen Lokakuun aukion edustalla Minskin keskustassa. Oktjabrskaja yhdistää kaksi metrolinjaa ja se on kaupungin vilkkain metroasema. Aseman suunnittelivat arkkitehdit Ju. Vdovin, Ju. Grigorjev, Je. Leonovitš, M. Trenin ja taiteilija A. Kuznetsov. Se avattiin 30. kesäkuuta 1984 osana ensimmäisen, aluksi kahdeksan asemaa käsittäneen metrolinjan avaamista. Vuonna 1991 avattiin maanalainen yhdyskäytävä läheiselle, poikittaisen metrolinjan Kupalauskaja-asemalle (Kupalovskaja). Asemaa edeltävä asema on koillisesta päin tultaessa Ploštšad Pobedy (Voiton aukio) ja sitä seuraava asema hallinnollisen ydinkeskustan Ploštšad Lenina (Leninin- aukio, Itsenäisyyden aukion metroasema). Asema oli pommi-iskun kohteena 11. huhtikuuta 2011. ==Lähteet== Luokka:Minskin metroasemat
Terry Pratchett’s Going Postal

Terry Pratchett's Going Postal on vuonna 2010 ilmestynyt kaksiosainen brittiläinen televisiosarja, joka perustuu Terry Pratchettin romaaniin Posti kulkee. == Osissa == == Aiheesta muualla == * * Kotisivut. Luokka:2010-luvun brittiläiset komediasarjat Luokka:Brittikomediat Luokka:Brittiläiset fantasiasarjat Luokka:Kiekkomaailma
Jirga

Jirga, jarga (joskus jargah) (paštuksi: جرګه) on heimonvanhimpien kokous, joka tekee sitovia poliittisia ja yhteiskunnallisia sitovia yksimielisiä päätöksiä.Yle.fi, viitattu 22.4.2011 Jirga on käytössä etenkin pataanien ja heidän lähellään asuvien heimojen keskuudessa Afganistanissa ja Pakistanin puolella rajan tuntumassa. Kiistakysymyksissä langetettavat rangaistukset ovat sakko, karkotus tai tyttöjen luovuttaminen puolisoiksi vastapuolen sukuun.Jesper Huor, I väntan på talibanerna, Ordfront 2011, sivu 42 ==Katso myös== *Loya jirga ==Lähteet== Luokka:Afganistanin politiikka
Orzełin tapaus

Orzełin tapaus oli toisen maailmansodan alkuvaiheissa Itämerellä sattunut selkkaus,His Majesty's Submarines; s. 19 jossa Puolan laivaston sukellusvene ORP Orzeł joutui Puolan miehityksen takia menemään satamaan Tallinnassa. Neuvostoliitto käytti tätä tekosyynä Viron valloittamiseen. == Tapahtumat == Orzeł oli Itämerellä, kun Saksa hyökkäsi Puolaan aloittaen toisen maailmansodan. Tällöin alus ei päässyt palaamaan kotisatamaansa. Aluksen kapteeni Henryk Kłoczkowski oli sairastunut ja tarvitsi välitöntä hoitoa, joten alus joutui menemään lähimpään satamaan Tallinnaan 14. syyskuuta 1939. Alus otettiin vastaan Haagin sopimuksen mukaisesti ja kapteeni pääsi hoitoon. Aluksen uudeksi kapteeniksi valittiin Jan Grudzinski. Orzełin moottorit käynnistettiin yöllä 17.-18. syyskuuta ja vartiossa olleet kaksi virolaista merisotilasta vangittiin. Alus suuntasi kulkunsa merelle. Aegnan merilinnoituksesta avattiin tuli, minkä seurauksena alus sukelsi. Pravda julkaisi 19. syyskuuta Tassin tiedonannon, jossa arveltiin Viron johdon päästäneen sukellusveneen pakenemaan ja ilmoitettiin Itämeren laivaston ryhtyvän tarvittaviin toimenpiteisiin Itämerellä olevien sukellusveneiden mahdollista toimintaa vastaan. Neuvostoliitto katsoi sukellusveneen saapumisen "kyseenalaistavan Viron neutraaliuden", mikä oli yksi Viron valloituksen tekosyistä. Orzeł nousi pintaan yöllä 20.–21. syyskuuta Gotlannin edustalla, missä virolaiset merisotilaat lähetettiin veneellä maihin. Sukellusvene jatkoi Britanniaan, missä se liitettiin Kuninkaalliseen laivastoon. Tapauksen johdosta Viron merivoimien komentaja V. Meri ja esikuntapäällikkö R. Linnuste vapautettiin tehtävistään. Suoritetuissa tutkimuksissa ei voitu osoittaa Orzełia suorastaan autetun pakenemaan. == Lähteet == Luokka:Puolan sotahistoria Luokka:Viron sotahistoria Luokka:Neuvostoliiton sotahistoria Luokka:Yhdistyneen kuningaskunnan sotahistoria Luokka:Toinen maailmansota Luokka:1939 Luokka:Kansainväliset kriisit Luokka:Tallinnan historia Luokka:Itämeren historia Luokka:Laivastohistoria
Kääpiöellipsigalaksi

Kääpiöellipsigalaksit eli tyypin dE galaksit ovat elliptisiä galakseja, jotka ovat huomattavasti tavallista pienempiä. Kääpiöellipsigalakseja tunnetaan useita, ja ne ovat melko yleinen galaksityyppi. Useat näistä galakseista kiertävät suurempia galakseja. Vuonna 1773 löydetty Messier 110 oli ensimmäinen löydetti kääpiöellipsigalaksi.SEDS: Elliptical Galaxy M110 == Katso myös == *Elliptinen galaksi *Kääpiögalaksi *Kääpiösferoidigalaksi == Lähteet == *
Running with Scissors

Running with Scissors tarkoittaa seuraavia asioita: * Juoksee saksien kanssa (Running with Scissors), Augusten Burroughsin kirja vuodelta 2002 * Juoksee saksien kanssa (Running with Scissors), Augusten Burroughsin kirjaan perustuva elokuva vuodelta 2006 * Running with Scissors, ”Weird Al” Yankovicin albumi vuodelta 1999 * Running with Scissors, videopeliyritys.
Paholaisen auringon alla

Paholaisen auringon alla (Sous le soleil de Satan) on Maurice Pialat'n ohjaama ranskalainen elokuva vuodelta 1987. Se perustuu Georges Bernanosin samannimiseen romaaniin. Sen pääosissa ovat Gérard Depardieu ja Sandrine Bonnaire. Elokuva kertoo nuoresta papista isä Donissanista, joka on uskonkriisissä, mutta yrittää pelastaa 16-vuotiaan teinitytön Mouchetten, joka on raskaana tappamalleen poliitikolle. Elokuva on saanut ristiriitaisen vastaanoton. Toiset pitävät sitä mestariteoksena, joka käsittelee monia uskonnollisia aiheita. Toiset puolestaan pitävät elokuvaa tunteettomana ja teennäisenä. Paholaisen auringon alla palkittiin vuonna 1987 Cannesin elokuvajuhlien pääpalkinnolla Kultaisella palmulla. Valinta oli ristiriitainen, ja osa yleisöstä osoitti valinnalle ääneekkäästi mieltään. == Lähteet == == Aiheesta muualla == * * Luokka:Vuoden 1987 ranskalaiset elokuvat Luokka:Ranskalaiset draamaelokuvat
Rakastajatar (elokuva)

Rakastajatar (Casque d’or) on Jacques Beckerin ohjaama ranskalainen elokuva vuodelta 1952. Se on romanttinen tarina tuhoon tuomitusta romanssista. Simone Signoret sai Rakastajattaresta parhaan naispääosan Bafta-palkinnon. Vuonna 1980 kolmekymmentä suomalaista elokuva-arvostelijaa ja -asiantuntijaa äänestivät kaikkien aikojen sadasta merkittävimmästä elokuvasta, ja Rakastajatar oli mukana kuudentoista heistä listalla.Astala, Erkki: Ne sata tärkeintä, Projektio 2/1980 s. 7. == Rooleissa == == Lähteet == Luokka:Vuoden 1952 ranskalaiset elokuvat
Strasserismi

Strasserismi on kansallissosialismissa ja uusnatsismissa suuntaus, joka yhdistää radikaalin kapitalismivastaisuuden ja kansallisuusaatteen. Aate on saanut nimensä Saksan kansallissosialistisessa työväenpuolueessa vaikuttaneista Gregor ja Otto Strasserista. Hitlerin oikeistolaista talouspolitiikkaa vastustanut Otto Strasser erotettiin kansallissosialistisesta puolueesta 1930, ja hän perusti mustan rintamanFacta 2001 osa 15 p. 317 Strasser, Otto, virallisesti Kampfgemeinschaft Revolutionärer Nationalsozialisten, koska katsoi, että natsipuolueen alkuperäinen kapitalismin vastainen luonne oli tullut petetyksi. Toinen veljeksistä, myös natsipuolueen vasemmistolaiseen siipeen kuulunut Gregor Strasser, surmattiin puolueen puhdistuksessa pitkien puukkojen yönä.Facta 2001 osa 15 p. 317 Strasser, Gregor ==Katso myös== *Kansallisbolševismi ==Lähteet== Luokka:Kansallissosialismi
Tenkai

Tenkai (, 1536 – 1643) oli japanilainen buddhalaismunkki, joka eli Azuchi- Momoyama ja Edo-kausilla. Hänen buddhalainen nimensä oli alkuun Zuifū (), mutta se vaihtui Tenkaiksi vuonna 1590. Kuolemansa jälkeen Tenkaille myönnettiin nimi Jigen Daishi () vuonna 1648. Tenkai vaikutti Kita-inin temppelissä Kawagoessa, ja nousi luostarin johtoon vuonna 1599.Watanabe, s.34 Hän kuului Tokugawa Ieyasu sisäpiiriin, ja toimi yhteyshenkilönä Tokugawa- shōgunaatin ja Kioton keisarillisen hovin välillä. Yksi hänen aloittamista projekteista oli Oda Nobunagan tuhoaman Enryaku-jin temppelin jälleenrakennus. Hän myös sai luvan uudistaa Kita-inin temppeliä, ja muutti itse temppelin nimeä. Kun Ieyasu lähestyi kuolemaa, hän antoi Tenkaille tehtäväksi hautajaisten järjestämisen ja Ieyasun nimen muutamisen kuolemanjälkeiseen muotoon. Tenkai valitsi tälle nimen Tōshō Daigongen. Tenkai jatkoi shōgunaatin palvelemista kahden seuraavan shōgunin ajan, ja sai Tokugawa Iemitsulta tehtäväksi perustaa Kan'ei-jin temppeli Uenoon, koilliseen Edon linnasta. Tämä vastasi Tenkain omia haaveita vahvan uskonnollisen keskuksen luomisesta.Watanabe, s.30 Temppelin oli tarkoitus torjua pahoja henkiä, joiden uskottiin virtaavan kaupunkiin koillisesta. Tenkain varhaisesta elämästä ei tiedetä mitään, ja se on herättänyt monenlaisia huhuja. Esimerkiksi jotkin fiktiokirjailijat ovat yhdistäneet Tenkain Nobunagan pettäneeseen Akechi Mitsuhideen. Mitsuhiden kuolemasta ei ole varmaa tietoa, ja jotkut ovat uskoneet hänen aloittaneen uuden elämän Tenkaina. ==Lähteet== * ===Viitteet=== Luokka:Buddhalaiset munkit Luokka:Vuonna 1536 syntyneet Luokka:Vuonna 1643 kuolleet Luokka:Japanilaiset henkilöt
Cléo viidestä seitsemään

Cléo viidestä seitsemään on ranskalainen elokuva vuodelta 1962. Se kertoo ranskalaisesta laulajattaresta, joka harhailee epätoivoisena kahden tunnin ajan odottaessaan testituloksia lääkäriltään. Elokuva kuuluu ranskalaisen elokuvan uuden aallon klassikoihin.Cléo from 5 to 7 Guardian Vuonna 2018 BBC:n kansainvälinen asiantuntijaraati äänesti Cléon kaikkien aikojen 50 parhaan ei- englanninkielisen elokuvan joukkoon. == Lehdistöarviot == Film-O-Holic.com Juuso Kilpeläinen Helsingin Sanomat Kyösti Niemelä Kainuun Sanomat Pekka Eronen Keskiarvo == Lähteet == Luokka:Vuoden 1962 ranskalaiset elokuvat
Zsuzsa Körmöczy

Zsuzsa Körmöczy (25. elokuuta 1924 – 16. syyskuuta 2006) oli unkarilainen tennispelaaja. Körmöczy voitti Ranskan mestaruusturnauksen kaksinpelin vuonna 1958. Hän oli ensimmäinen ja ainut juutalainen nainen, joka on voittanut Grand Slam -turnauksen. Vuonna 1958 hän oli maailmanlistan sijalla kaksi 34 vuoden iässä. Hän voitti samana vuonna kahdeksan yhdeksästä turnauksesta, joissa hän oli mukana, ja pääsi välieriin Wimbledonissa. Seuraavana vuonna hän pääsi kahdeksan parhaan pelaajan joukkoon Wimbledonissa, ja oli finaalin häviävänä osapuolena Ranskan mestaruusturnauksessa. Häntä pidetään Unkarin parhaimpana tennispelaajana. Unkarin Fed Cup -joukkueessa Körmöczy pelasi vuonna 1963 kahdessa maaottelussa yhteensä kaksi ottelua saavuttaen yhden voiton ja yhden tappion. == Lähteet == == Aiheesta muualla == * Zsuzsa Körmöczyn ITF-profiili Luokka:Unkarilaiset tennispelaajat Luokka:Vuonna 1924 syntyneet Luokka:Vuonna 2006 kuolleet
Kiertotie

Kiertotie (Detour) on saksalaissyntyisen Edgar G. Ulmerin ohjaama yhdysvaltalainen film noir -elokuva vuodelta 1945. Se kertoo newyorkilaisesta pianistista joka matkustaa Hollywoodiin tyttöystävänsä luo. Se kuuluu film noirin klassikoihin. Elokuvan pääosissa esiintyvät Tom Neal ja Ann Savage. Elokuva kuuluu lajityyppinsä klassikoihinPertti Avola, Kolkoimmat kellot soivat. Helsingin Sanomat 24.6.2013 B17 ja se on Time-lehden sadan parhaan elokuvan listalla. Elokuvan ohjaaja Ulmer on saanut oppinsa Saksassa Ufan studioilla. Yhdysvalloissa hän ohjasi etupäässä halpoja B-luokan tuotantoja. Hänen parasta aikaansa oli 1940-luvun Hollywood, jossa tämäkin elokuva syntyi. Tom Nealin oma elämä toteutui film noirin hengessä, sillä hän pahoinpiteli erään näyttelijän poikaystävän ja joutui kymmeneksi vuodeksi vankilaan surmattuaan vaimonsa. Elokuva on valittu Yhdysvaltojen kansalliseen elokuvarekisteriin National Film Registry. Rekisterin esittelyn mukaan pääosanäyttelijät olivat tehneet ennen tätä elokuvaa yhdessä kolme filmiä Columbialle, ja PRC-studio halusi hyödyntää heidän mainettaan. == Lähteet == == Aiheesta muualla == * * Elokuvan voi katsoa ja ladata ilmaiseksi Archive.orgista Luokka:Vuoden 1945 yhdysvaltalaiset elokuvat Luokka:Film noir -elokuvat Luokka:Yhdysvaltalaiset rikoselokuvat Luokka:Yhdysvaltalaiset road moviet Luokka:Yhdysvaltalaiset mustavalkoelokuvat
Wilson (elokuva)

Wilson on Yhdysvaltain presidentti Woodrow Wilsonin elämää kuvaava yhdysvaltalainen elokuva vuodelta 1944. Elokuvan ohjasi Henry King ja tuotti Darryl F. Zanuck. Woodrow Wilsonia näyttelee Alexander Knox. Elokuva oli Oscar-ehdokkaana kymmenessä eri kategoriassa, joista se palkittiin viidessä. Oscar-palkinnoistaan huolimatta elokuva oli kuitenkin taloudellinen pettymys. Zanuckilla oli ollut suuret odotukset elokuvan suhteen ja elokuvan heikon menestyksen takia sitä ei saanut vuosiin mainita hänen läsnä ollessaan. Elokuva alkaa vuodesta 1909, jolloin Wilson tunnettiin lähinnä Princetonin yliopiston rehtorina ja kirjailijana, ja päättyy Wilsonin hyvästellessä Valkoisen talon henkilökuntaa hänen presidenttikautensa päätyttyä vuonna 1920. Elokuva sivuuttaa monia Wilsonin hallinnolle kielteisiä asioita, kuten rotukysymykset. The New York Timesin kriitikot valitsivat Wilsonin vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Palkinnot == Oscarit: * Parhaan lavastuksen Oscar-palkinto (Wiard Ihnen ja Thomas Little) * Parhaan kuvauksen Oscar-palkinto (Leon Shamroy) * Parhaan leikkauksen Oscar-palkinto (Barbara McLean) * Parhaan äänityksen Oscar-palkinto (E. H. Hansen) * Parhaan alkuperäisen käsikirjoituksen Oscar-palkinto (Lamar Trotti) Oscar-ehdokkuudet: * Parhaan miespääosan Oscar-palkinto (Alexander Knox) * Parhaan ohjauksen Oscar-palkinto (Henry King) * Parhaiden erikoistehosteiden Oscar-palkinto (Fred Sersen) * Parhaan musiikin Oscar-palkinto (Alfred Newman) * Parhaan elokuvan Oscar- palkinto == Lähteet == Luokka:Vuoden 1944 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Henry Kingin ohjaamat elokuvat Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan äänityksen Oscar- palkinnon saaneet elokuvat Luokka:20th Century Foxin elokuvat
Sambar

Sambar, aiemmin sambarhirvi (Rusa unicolor)Sambar (sambarhirvi) – Cervus unicolor laji.fi Suomen Lajitietokeskuson suurehko jalokauriiden alaheimoon kuuluva aasialainen hirvieläinlaji. == Ulkonäkö ja koko == Sambarin karva on karkeaa, selässä tummempaa kuin kyljissä. Hännän alapinta on valkea, ja nostamalla häntänsä eläimet voivat kommunikoida keskenään. Uros voi painaa jopa 180–260 kg, naaras tyypillisesti noin 160 kg. Uroksella on sarvet, jotka putoavat ajoittain. == Levinneisyys == Sambareita tavataan Kaakkois-Aasiassa Intiasta Indonesiaan. Niitä on istutettu myös Australiaan, Uuteen-Seelantiin, Etelä-Afrikkaan, Saint Vincentille ja Grenadiineille ja Yhdysvaltoihin. == Lähteet == Luokka:Jalohirvet Luokka:Uhanalaiset nisäkkäät
Sarah Palfrey Cooke

Sarah Palfrey Cooke (18. syyskuuta 1912 Sharon, Massachusetts – 27. helmikuuta 1996) oli yhdysvaltalainen tennispelaaja. Cooke voitti Yhdysvaltain mestaruusturnauksen kaksinpelin vuosina 1941 ja 1945. Nelinpelin hän voitti Yhdysvalloissa yhdeksän kertaa. Wimbledonin nelinpelin hän voitti 1938 ja 1939. Hänet valittiin International Tennis Hall of Fameen vuonna 1963. 2\. lokakuuta 1940 Sarah Palfrey meni naimisiin tennispelaaja Elwood Cooken kanssa. Aiemmin hän oli naimisissa Marshall Fabyan nuoremman kanssa. Sarah erosi Elwoodista 1949. == Lähteet == Luokka:Yhdysvaltalaiset tennispelaajat Luokka:Vuonna 1912 syntyneet Luokka:Vuonna 1996 kuolleet
Alex Brundle

Alex Brundle (s. 7. elokuuta 1990 King's Lynn) on brittiläinen moottoriurheilija. Hänen isänsä on entinen F1-kuljettaja ja kommentaattori Martin Brundle. ==Ura== Brundle aloitti uransa kahdeksanvuotiaana kart- sarjassa. Vuonna 2006 hän kilpaili T-Cars-sarjassa sijoittuen kahdeksanneksi. Samana vuonna Brundle kilpaili Formula Palmer Audi -sarjassa sijoittuen 21:nneksi. Seuraavana vuonna hän sijoittui 11:nneksi pääsarjassa ja kahdeksanneksi Autumn Trophylla. Brundle jatkoi sarjassa vuonna 2008 sijoittuen kuudenneksi. Vuonna 2009 Brundle kilpaili FIA Formula Two Championship -sarjassa saavuttaen viisi pistettä. Vuonna 2010 hän kilpaili Britannian Formula 3 -sarjassa sijoittuen 17:nneksi. Brundle teki paluun Formula 2 -sarjaan vuonna 2011, jossa hän sijoittui sarjan seitsemänneksi. Vuonna 2012 Brundle ajoi GP3-sarjassa Carlin-tallissa. Hän saavutti kauden aikana 19 pistettä sijoittuen sarjan 16:nneksi. Hän oli samana vuonna mukana Le Mansin 24 tunnin ajossa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2012 Carlin ESP FEA 10 ESP SPR 8 MON FEA 10 MON SPR Kesk. EUR FEA 16 EUR SPR 14 GBR FEA 7 GBR SPR 10 GER FEA DSQ GER SPR 13 HUN FEA 15 HUN SPR 3 BEL FEA 19 BEL SPR 11 ITA FEA DSQ ITA SPR 10 19 16. == Lähteet == Luokka:GP3-kuljettajat Luokka:Brittiläiset autourheilijat Luokka:Elävät henkilöt Luokka:Vuonna 1990 syntyneet
Beauty Nazmun Nahar

Beauty Nazmun Nahar (s. 1. tammikuuta 1984) on bangladeshilainen pikajuoksija. Hän osallistui Pekingin olympialaisissa 2008 100 metrin matkalle, jolla hän putosi jo ensimmäisellä kierroksella juostuaan matkan ajassa 12,52 sekuntia. Nazmun Nahar pitää hallussaan Bangladeshin ennätyksiä 100 metrin, 200 metrin ja 400 metrin juoksuissa. == Lähteet == Luokka:Bangladeshilaiset pikajuoksijat Luokka:Vuonna 1984 syntyneet Luokka:Elävät henkilöt
Leo Carrillo

Leopoldo Antonio Carrillo (6. elokuuta 1880 Los Angeles, Kalifornia – 10. syyskuuta 1961 Santa Monica, Kalifornia) oli yhdysvaltalainen näyttelijä. Carrillo toimi The San Francisco Examiner -sanomalehden pilapiirtäjänä ja muiden lehden työntekijöiden rohkaisemana hän päätti kokeilla uraa vaudeville- esiintyjänä. Myöhemmin hän esiintyi teatterissa ja musikaaleissa pääasiassa komediallisissa rooleissa. Carrillon ensimmäinen elokuvaesiintyminen tapahtui Booth Tarkingtonin kirjoittaman näytelmän Mr. Antonio elokuvaversiossa. Elokuvissa hänen roolihahmonsa olivat usein italialaista tai espanjalaista syntyperää olevia. Vuosina 1950–1955 Carrillo näytteli Panchoa suositussa televisiosarjassa The Cisco Kid. Carrillo on saanut kaksi tähteä Hollywood Walk of Famelle. == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vaudeville-esiintyjät Luokka:Hollywood Walk of Fame Luokka:Vuonna 1880 syntyneet Luokka:Vuonna 1961 kuolleet
Fabienne Feraez

Fabienne Feraez (s. 6. elokuuta 1976) on beniniläinen entinen yleisurheilija, joka kilpaili pikajuoksussa. Hän edusti Ranskaa vuoteen 2003 asti ja on seuratasolla pariisilaisen Racing CF:än kilpailija. Feraez osallistui MM- kisoihin ensimmäistä kertaa vuonna 2003, jolloin hän oli 200 metrillä puolivälierissä. Hän pääsi samalla matkalla puolivälieriin myös Ateenan olympialaisissa 2004, joissa hän oli eränsä viides. Feraez juoksi välieriin asti Helsingin MM-kisoissa 2005 ja sai seuraavana vuonna pronssia Afrikan- mestaruuskilpailuista. Hän kilpaili vielä Pekingin olympialaisissa 2008, joissa hän putosi jo ensimmäisellä kierroksella. == Ennätykset == Lähde: IAAF * 200 m: 22,81 s (2005) * 100 m: 11,55 (2006) * 400 m: 51,47 (2006) == Lähteet == Luokka:Beniniläiset pikajuoksijat Luokka:Ranskalaiset pikajuoksijat Luokka:Vuonna 1976 syntyneet Luokka:Elävät henkilöt
Source Code

Source Code on vuonna 2011 julkaistu yhdysvaltalainen tieteisfiktio- ja jännityselokuva, jonka ohjasi Duncan Jones, käsikirjoitti Ben Ripley ja jonka pääosassa näyttelevät Jake Gyllenhaal, Michelle Monaghan, Vera Farmiga ja Jeffrey Wright. Elokuva julkaistiin Yhdysvalloissa 1. huhtikuuta 2011 ja Suomessa 13. toukokuuta 2011. == Tuotanto == Elokuvan kuvaukset alkoivat maaliskuun 2009 alussa ja päättyivät huhtikuun 2010 lopussa. Useita kohtauksia kuvattiin Illinois'n osavaltiossa Chicagossa, erityisesti Millennium Parkissa. ==Juoni== Kapteeni Colter Stevens matkustaa Chicagoon kulkevassa junassa, jossa häntä vastapäätä istuu Christina. Junassa tapahtuu voimakas räjähdys ja aiemmin Afganistanissa helikopterijoukoissa palvellut Stevens havahtuu eräänlaisessa karussa kapselissa, johon ollaan videoyhteydessä tapahtumia kontrolloivasta tutkimuslaitoksesta käsin. Yhteyshenkilönä toimii ilmavoimien kapteenikollega Colleen Goodwin. Yhdessä laitosta ja salaperäistä Source Code -hanketta johtavan tohtori Rutledgen kanssa Goodwin kertoo Stevensille, että tämän on palattava takaisin samaan junaan aina kahdeksan minuuttia ennen räjähdystä ja etsittävä junassa toimiva terroristi, jonka junapommi oli vasta varoitus ja jonka aikomuksena on räjäyttää likainen pommi kaupungin keskustassa. == Näyttelijät == ==Arvioita== Nyt-liitteen viisi kriitikkoa antoivat elokuvalle pistekeskiarvon 2,8. == Katso myös == * Monimaailmatulkinta == Lähteet == Luokka:Vuoden 2011 yhdysvaltalaiset elokuvat Luokka:Yhdysvaltalaiset tieteiselokuvat Luokka:Elokuvat aikamatkustuksesta Luokka:Elokuvat kehonvaihdosta Luokka:Yhdysvaltalaiset jännityselokuvat
Keystone Kops

Keystone Kops oli Mack Sennettin lyhytkomedioissa esiintynyt epäpätevä poliisijoukko. Ensimmäisen kerran he esiintyivät vuonna 1912 elokuvassa Hoffmeyer’s Legacy. Kaikkiaan Keystone Kopsit esiintyivät yli viidessäsadassa Keystone-studioiden tuottamassa elokuvassa. Monista Keystone Kopseina esiintyneistä näyttelijöistä tuli myöhemmin tunnettuja aikakauden komedianäyttelijöitä. Heihin kuuluu muun muassa Roscoe Arbuckle. == Lähteet == Luokka:Yhdysvaltalaiset lyhytelokuvat Luokka:Yhdysvaltalaiset mykkäelokuvat Luokka:Kuvitteelliset poliisit
Sangay Wangchuk

Sangay Wangchuk (s. 1983 Gipsa) on bhutanilainen yleisurheilija, joka kilpailee kestävyysjuoksussa. Hän osallistui Berliinin MM-kisoihin 2009, joissa hän juoksi maratonilla maansa silloisen ennätyksen 2.47.55, vaikka oli kilpailussa vasta 70. eli viimeinen maaliin päässyt. Ennätystä piti välillä hallussaan Passang Passang, joka juoksi matkan ajassa 2.44.21 seuraavana vuonna.IAAF Statistics Handbook – Daegu 2011. s. 545 Daegun MM-kisoissa 2011 Wangchuk otti maansa ennätyksen jälleen nimiinsä, kun hän juoksi ajan 2.38.33 ja sijoittui 51:nneksi. == Lähteet == Luokka:Bhutanilaiset kestävyysjuoksijat Luokka:Vuonna 1983 syntyneet Luokka:Elävät henkilöt
Gdańskin meripihkamuseo

Gdańskin meripihkamuseo (Muzeum Bursztynu) sijaitsee Gdańskissa Puolassa. Museo on rakennettu vanhaan vankilatorniin. Museossa on näytteillä muiden muassa Stalinille annettu meripihkalahja. Gdańskin on sanottu olevan maailman meripihkapääkaupunki. == Lähteet == Luokka:Gdańsk Luokka:Puolan museot Luokka:Meripihka
Voice-kuoro

Voice-kuoro on hankasalmelainen vuonna 1999 perustettu pop/rock- kuoro, jonka johtajana on alusta alkaen toiminut Tarja Erkkilä. Nykyään kuoro harjoittelee Jyväskylässä. Vuonna 2018 Voice järjesti Kiss From A Rose-konserttikiertueen. Konsertit pidettiin Jyväskylässä ja Hankasalmella. Settilistalla oli mm. Queenin, Sealin ja Daft Punkin musiikkia. Samana vuonna äänitettiin ja julkaistiin joululevy "Taulumäen Joulu". Kuoro on julkaissut keväällä 2013 pop/rock-henkisen pitkäsoiton "Sinua varten", joka sisältää versioita mm. Queenin, Egotripin, Hectorin ja Jari Sillanpään tunnetuiksi tekemistä klassikoista sekä aiemmin kaksi joululevyä yhdessä Tarja Erkkilän luotsaaman lauluyhtye Arninan kanssa. Vuonna 2011 Voice äänestettiin Yle TV2:n Suomen paras kuoro -kilpailun voittajaksi. Kuoroa säestää oma bändi Solitary Company. == Julkaisut == * Winter Song (musiikkivideo) 2020 * Taulumäen joulu, 2018 * Sinua varten, 2013 * Voice & Arnina: Joulun lauluja, 2008 * Voice & Arnina: Joulun suuri salaisuus, 2003 == Aiheesta muualla == * Kuoron verkkosivut * Voice Facebookissa Luokka:Suomalaiset kuorot Luokka:Hankasalmi
Hosokawa Fujitaka

Hosokawa Fujitaka (, 3. kesäkuuta 1534 – 6. lokakuuta 1610) oli japanilainen Sengoku-kauden daimio. Hänet tunnettiin myös pätevänä wakarunoilijana.Japan Encyclopedia, s.358. Fujitaka toimi alkujaan Ashikaga-shōgunaatin palvelijana, ja sittemmin siirtyi Oda Nobunagan palvelukseen. Hän sai Nobunagalta hallittavakseen Tangon läänityksen, ja hänen poikansa Hosokawa Tadaoki nousi kenraaliksi Odan armeijassa. Vuonna 1582 Akechi Mitsuhide pakotti Nobunagan itsemurhaan Honnō-jin temppelissä, ja yritti saada Nobunagan tukijat puolelleen valtaannousussa. Fujitaka ei suostunut seuraamaan Akechia siitä huolimatta, että hänen poikansa oli naimisissa Akechin tyttären, Hosokawa Gracian, kanssa. Tapahtumien myötä Fujitaka siirsi läänityksensä pojalleen ja alkoi buddhalaiseksi munkiksi. Hän kuitenkin pysyi yhä aktiivisena politiikassa, ja toimi sekä Toyotomi Hideyoshin että Tokugawa Ieyasun avustajana. Kun Tokugawan ja Ishida Mitsunarin välille syttyi sota, Mitsunari pyysi Fujitakaa liittymään Länsi-Japanin liittoumaan. Fujitaka kuitenkin kieltäytyi, koska hänen lapsenlapsensa ja Gracia olivat menehtyneet Mitsunarin yritettyä ottaa heidät panttivangeiksi. Sen sijaan Fujitaka toimi kenraalina Ieyasun johtamassa Itä-Japanin liittoumassa, ja hallitsi Tanaben linnaa sekä 500 sotilaan armeijaa. Vuonna 1600 linna joutui Länsi-Japanin joukkojen piirittämäksi, minkä seurauksena Fujitaka ei päässyt osallistumaan ratkaisevaan Sekigaharan taisteluun. Fujitaka on haudattu Kiotoon, mutta hänelle on myös omistettu toinen hauta Kumamotossa. ==Lähteet== * ===Viitteet=== Luokka:Daimiot Luokka:Japanilaiset runoilijat Luokka:Buddhalaiset munkit Luokka:Vuonna 1534 syntyneet Luokka:Vuonna 1610 kuolleet
Asin Thottumkal

Asin Thottumkal (s. 26. lokakuuta 1985 Kochi, Kerala, Intia), myös pelkästään Asin, on intialainen entinen näyttelijä ja malli. Hän aloitti uransa malajalamin-, telugun- ja tamilinkielisissä elokuvissa, mutta siirtyi myöhemmin näyttelemään pääasiassa hindinkielisissä elokuvissa. Asin teki näyttelijändebyyttinsä malajalaminkielisessä elokuvassa Narendra Makan Jayakanthan Vaka (2001). Hänen ensimmäinen menestyselokuvansa oli telugunkielinen Amma Nanna O Tamila Ammayi (2003), mistä hän voitti Filmfare Awards South -palkinnon. Hänen ensimmäinen tamilinkielinen elokuvansa M. Kumaran S/O Mahalakshmi (2004) oli uudelleenfilmatisointi edellisestä. Hän voitti toisen Filmfare Awards South -palkintonsa tamilinkielisestä elokuvasta Ghajini (2005). Seuraavaksi hän näytteli naispääosia menestyselokuvissa kuten Pokkiri (2007) ja Dasavathaaram (2008). Asin teki Bollywood-debyyttinsä elokuvassa Ghajini (2008), mistä hän voitti parhaan naistulokkaan Filmfare Awards -palkinnon. Hän näytteli menestyselokuvissa Ready (2011), Housefull 2 (2012) ja Bol Bachchan (2012). Asin lopetti näyttelemisen mentyään naimisiin. == Hyväntekeväisyystyö == Kuvatessaan elokuvaa Ready Sri Lankassa, Asin oli mukana leireillä, joilla autettiin sisällissodan koskettamia Sri Lankan tamileja. Hän myös johtaa vähäosaisten koulua Intiassa. == Yksityiselämä == Asin on kristitty. Hän puhuu seitsemää kieltä: äidinkielensä malajalamin lisäksi tamilia, telugua, hindiä, englantia, ranskaa ja sanskritia. Asin avioitui liikemies Rahul Sharman kanssa sekä kristillisten että hindulaisten rituaalien mukaan Delhissä 19. tammikuuta 2016. Heidän tyttärensä Arin syntyi 24. lokakuuta 2017. == Filmografia == Vuosi Elokuva Rooli Kieli Muuta 2001 Narendran Makan Jayakanthan Vaka Swathi Malajalam 2003 Amma Nanna O Tamila Ammayi Chennai Telugu Parhaan telugunkielisen naispääosan Filmfare Awards South -palkinto Shivamani Vasantha Telugu 2004 Lakshmi Narasimha Rukhmini Telugu Gharshana Maya Telugu M. Kumaran S/O Mahalakshmi Mythili/Malabar Tamili 2005 Chakram Lakshmi Telugu Ullam Ketkumae Priya Tamili Ghajini Kalpana Tamili Parhaan tamilinkielisen naispääosan Filmfare Awards South -palkinto Maja Seetha Lakshmi Tamili Sivakasi Hema Tamili 2006 Varalaru Divya Tamili Annavaram Aishwarya Telugu 2007 Aalwar Priya Tamili Pokkiri Shruthi Tamili Vel Swathi Tamili 2008 Dasavathaaram Kothai Radha/Andaal Tamili Parhaan naispääosan International Tamil Film Awards -palkinto Ghajini Kalpana Shetty Hindi Parhaan naistulokkaan Filmfare Awards -palkinto 2009 London Dreams Priya Hindi 2011 Kaavalan Meera Tamili Parhaan tamilinkielisen naispääosan South Indian International Movie Awards -palkinto Ready Sanjana Singh Hindi 2012 Housefull 2 Henna Kapoor Hindi Bol Bachchan Sania Ali/Sania Bachchan/Apeksha Hindi Khiladi 786 Indu Tendulkar Hindi 2015 All Is Well Nimmi Hindi == Lähteet == == Aiheesta muualla == * Virallinen sivusto * * Luokka:Intialaiset näyttelijät Luokka:Intialaiset mallit Luokka:Vuonna 1985 syntyneet Luokka:Elävät henkilöt
Pentti Leino

Pentti Antero Leino (s. 17. huhtikuuta 1942 Oulu) on suomalainen suomen kielen emeritusprofessori, joka teki pääosan työurastaan Helsingin yliopistossa. Leino kirjoitti ylioppilaaksi Oulun lyseosta vuonna 1960. Hän opiskeli Helsingin yliopistossa valmistuen filosofian kandidaatiksi vuonna 1966 ja lisensiatiiksi vuonna 1967. Filosofian tohtoriksi hän väitteli vuonna 1971 folkloristiikkaa käsittelevällä teoksella Strukturaalinen alkusointu suomessa. Työuransa alkuvuosina hän tutki myös runojen metriikkaa, josta hän kirjoitti teoksen Kieli, runo ja mitta. Suomen kielen metriikka vuonna 1982. Hänet valittiin vuonna 1973 Helsingin yliopiston suomalaisen filologian apulaisprofessoriksi, josta hän siirtyi suomen kielen professoriksi vuonna 1983. Leino jäi professuurista eläkkeelle vuonna 2010. Valtaosa hänen myöhemmästä tutkimuksestaan käsittelee suomen kieliopillisia ja semanttisia piirteitä ja hän erikoistui kognitiiviseen kielitieteeseen. Hänen puolisonsa on suomen kielen lehtori, tietokirjailija Pirkko Leino. Heidän lapsiaan ovat muun muassa Unni Leino ja Jaakko Leino. ==Lähteet== Luokka:Helsingin yliopiston professorit Luokka:Suomalaiset kielitieteilijät Luokka:Vuonna 1942 syntyneet Luokka:Elävät henkilöt Luokka:Suomalaiset professorit
Dents Blanches

Dents Blanches on vuori Chablaisin Alpeilla, Sveitsin ja Ranskan rajalla. Sen korkein huippu on 2 759 metriä merenpinnan tasoa korkeammalla. ==Aiheesta muualla== * SummitPost Luokka:Ranskan vuoret Luokka:Valais’n vuoret Luokka:Alppien vuoret Luokka:Ranskan ja Sveitsin raja
Dents du Midi

Dents du Midi on monihuippuinen vuoriryhmä Chablaisin Alpeilla, Valais'n kantonissa, Sveitsissä. Sen korkein huippu, la Haute Cime, on 3 257 metriä merenpinnan tasoa korkeammalla. Vuoren seitsemän ”hammasta” () idästä länteen luettuna: * la Cime de l'Est (3 178 m) * la Forteresse (3 164 m) * la Cathédrale (3 160 m) * l'Éperon (3 114 m) * Dent Jaune (3 186 m) * les Doigts tai Doigts de Salanfe (3 205 m ja 3 210 m) * la Haute Cime (3 257 m) ==Aiheesta muualla== * SummitPost Luokka:Valais’n vuoret Luokka:Alppien vuoret
Ammunnan maailmanmestaruuskilpailut 1906

Vuoden 1906 ammunnan maailmanmestaruuskilpailut järjestettiin Milanossa. Kilpailut olivat kymmenennet maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 300 m vapaakivääri, asennot Eugene Balme 967 Maurice Lecoq 965 Charles Paumier du Verger 964 300 m vapaakivääri, asennot, joukkueet Marcel Meyer de Stadelhofen Jean Reich Louis Richardet Konrad Stäheli Ernst Stumpf 4 716 Eugene Balme Albert Courquin Husson Maurice Lecoq Achille Paroche 4 694 Paul van Asbroeck de Ribaucourt Edouard Myin Charles Paumier du Verger Edouard Poty 4 495 300 m vapaakivääri, makuu Eugene Balme 340 Konrad Stäheli 336 Maurice Lecoq 336 300 m vapaakivääri, polvi Charles Paumier du Verger 338 Ernst Stumpf 338 Konrad Stäheli 328 300 m vapaakivääri, pysty Albert Courquin 312 Charles Paumier du Verger 308 Paul van Asbroeck 306 50 m vapaapistooli Konrad Stäheli 512 Paul van Asbroeck 509 Charles Paumier du Verger 508 50 m vapaapistooli, joukkueet Rene Englebert Charles Paumier du Verger Julien van Asbroeck Victor Robert Paul van Asbroeck 2 425 Louis Richardet Conrad Roderer Konrad Stäheli Jakob Schalcher Karl Hess 2 422 Andre Barbillat Jean Fouconnier Louvier Leon Moreaux Raphael Py ==Lähteet== * Kansainvälisen ampumaurheiluliiton (ISSF) tietokanta * Martti Jukola: Urheilun Pikkujättiläinen Luokka:Vuoden 1906 urheilu 1906 Luokka:Milanon urheilu Maailmanmestaruuskilpailut 1906
Aiguilles Rouges

Aiguilles Rouges on vuorimassiivi Ranskan Esi-Alpeilla, Haute-Savoiessa, Ranskassa, vastapäätä Mont Blancin massiivia. Korkein huippu on Aiguille du Belvédère (koordinaatit ) 2 965 metriä merenpinnan tasosta. ==Aiheesta muualla== Luokka:Alppien vuoret Luokka:Ranskan vuoret Luokka:Haute-Savoie
Daegu Stadium

Daegu Stadium (대구 스타디움) on Etelä-Korean Daegussa sijaitseva urheilustadion. Stadionille mahtuu 66 000 katsojaa ja se on valmistunut vuonna 2001.Daegu Stadium. World of Stadiums. Viitattu 4.7.2016. Stadionilla pelattiin jalkapallon MM-kisojen otteluita vuonna 2002 ja sillä järjestettiin yleisurheilun maailmanmestaruuskilpailut vuonna 2011. ==Lähteet== ==Aiheesta muualla== *대구 스타디움 Luokka:Etelä-Korean yleisurheilu Luokka:Etelä-Korean jalkapallostadionit Luokka:Jalkapallon maailmanmestaruuskilpailut 2002 Luokka:Daegu
Saksan hallinto ja politiikka

Saksan liittotasavalta on edustuksellinen demokratia, jonka valtionpäämies on liittopresidentti. Liittopresidentti valitaan viiden vuoden välein, ja hänen asemansa on seremoniallinen. Lainsäädäntövalta on käytössä joka neljäs vuosi valittavilla liittopäivillä sekä liittoneuvostolla. Toimeenpanovaltaa käyttää liittokanslerin johtama hallitus. Saksa koostuu kuudestatoista osavaltiosta joilla on laaja päätösvalta. Osavaltiota johtaa ministeripresidentti. ==Puolueet== Saksan johtavat puolueet ovat keskustaoikeistolainen Saksan kristillisdemokraattinen unioni CDU ja keskustavasemmistolainen Saksan sosiaalidemokraattinen puolue SPD. Ne kilpailevat keskenään johtavan puolueen asemasta, mutta ovat myös olleet yhteishallituksessa 1960-luvun loppupuolella ja 2010-luvulla. CDU:n sisarpuolue Baijerissa on Baijerin kristillissosiaalinen unioni (Christlich-Soziale Union in Bayern, CSU). Useissa hallituksissa on CDU:n hallituskumppanina ollut liberaali Vapaa demokraattinen puolue FDP.Erling Bjøl. Otavan suuri maailmanhistoria. Osa 19: Uusi maailmanjärjestys. Keuruu 1987 ISBN 951-1-09631-1 s. 72–75. Muita poliittisia puolueita ovat vasemmistopuolue Die Linke ja Saksan vihreät. FDP:n kannatus on 2000-luvulla merkittävästi vähentynyt porvarillisten äänestäjien siirryttyä CDU/CSU:n kannattajiksi. Vuoden 2017 liittopäivävaaleissa liittopäiville palasi edellisissä vaaleissa vuonna 2013 liittopäiviltä tippunut FDP ja uutena puolueena liittopäiville nousi oikeistopopulistinen ja osin äärioikeistolainen AfD, vaihtoehto Saksalle. ==Lähteet== == Aiheesta muualla == *
Centralia

Centralia voi viitata: * Centralia, kylä Kanadan Ontariossa * Centralia, kaupunki Illinois'ssa * Centralia, kaupunki Iowassa * Centralia, kaupunki Kansasissa * Centralia, kaupunki Missourissa * Centralia, kylä New Yorkissa * Centralia, kylä Oklahomassa * Centralia, kunta ja aavekaupunki Pennsylvaniassa * Centralia, kylä Texasissa * Centralia, kaupunki Washingtonissa * Centralia, kylä Länsi-Virginiassa
Nuoria ihmisiä

Nuoria ihmisiä on Ossi Elstelän ja Toivo Särkän ohjaama suomalainen komediaelokuva vuodelta 1943. Elokuvan käsikirjoittaja, kirjailija Mika Waltari laati käsikirjoituksen mielessään näyttelijä Hannes Häyrinen, jolle hän kirjoitti roolin tohelosta keksijästä, joka yhtäkkiä huomaa naisten olemassaolon. Elokuvan ulkokuvaukset ohjasi Särkkä, studiossa kuvatut jaksot Elstelä. Elokuvan loppupuolen ravintolakohtauksen kehittelystä leikattiin pois pitkähkö jakso, jossa tanssityttö ja vakooja seuraavat Jannea laboratorioon. Siksi tarinassa on selvä aukko. Elokuvan yleisömenestys jäi keskitasoa heikommaksi. Taustaa. Viitattu 29.1.2013. == Näyttelijät == == Arviot == Aikalaisarvioijat helsinkiläislehdissä olivat tylyjä: elokuva oli lapsilta kielletty, mutta se olisi pitänyt kieltää myös nuorisolta, niin nuorisoelokuva kuin onkin. Nuoriso kuvataan jonninjoutavaksi, vaikka sota-ajan nuoret ahersivat työleireillä. (Toini Aaltonen, Suomen Sosialidemokraatti). Komiikka on alkeellista, henkilötyypit naiiveja (Olavi Vesterdahl, Aamulehti). Helsingin ulkopuolella sen sijaan suhtauduttiin myönteisemmin. Elokuvan nuoria näyttelijöitä pidettiin tutustumisen arvoisina, ja vanha tuttavuus Häyrinen sai kehut (J-n, Savo). Lehdistöarvioita. Viitattu 29.1.2013. Vuoden 1981 televisioesityksen yhteydessä Pertti Lumirae (Suomen Sosialidemokraatti) löysi elokuvasta ”jonkinlaista sodanaikaista viehätystä" ja Sakari Toiviainen (Ilta- Sanomat) ”tiettyä raikkautta – – ennen kaikkea Hannes Häyrisen notkean ja paikoin aidosti hykerryttävän tulkinnan ansiosta”. Vaikka Waltarin käsikirjoittamaa hupailua on yleensä pidetty vähämerkityksisenä, Tv-maailman arviossa 37/2014 kriitikko oli eri mieltä. Hän löysi siitä Waltarin omasta kokemuspiiristä kumpuavaa ironiaa. Esimerkkinä hän mainitsee Kelon ajautumisen Tulenkantajien tyyppiselle runoklubille.JK: Viikon tv-elokuvia. Tv-maailma 37/2014, s. 11. == Lähteet == Luokka:Suomalaiset mustavalkoelokuvat Luokka:Suomalaiset komediaelokuvat Luokka:Vuoden 1943 suomalaiset elokuvat Luokka:Ossi Elstelän ohjaamat elokuvat Luokka:Toivo Särkän ohjaamat elokuvat Luokka:Suomalaiset nuortenelokuvat
Salomon Waara

Salomon Adamsson Waara (18. heinäkuuta 1855 Övertorneån pitäjä, Ruotsi - 11. tammikuuta 1926 Janakkala) oli suomalainen nahkatehtailija. Waara oli kotoisin Aapuan kylästä, Ruotsin puoleisesta Torniojokilaaksosta. Hän perusti Napialan Nahkatehtaan vuonna 1880 Janakkalaan Napialan kylään. Salomon Waara vuokrasi Knuutilan tilalta ruotusotamiehen torpan ja perusti siihen nahkuriverstaan. Työ oli luonteeltaan käsityötä, joka tuotti aluksi mäntti- ja parkkinahkaa. Yritystä laajennettiin vuonna 1882. Nahkuriverstaan tuotteita myytiin markkinoilla mutta sillä oli jo 1800-luvun lopulla oma myymälä Helsingissä. 1900-luvun puolella nahan valmistus sai teollisuuden mitat. Tehdas jatkoi toimintaansa suvun omistuksessa yli sata vuotta, kunnes lopetti vuonna 1991. ==Lähteet== *Tutustu hautausmaahan. Janakkalan seurakunta * Janakkalan historia, 1976, ISBN 951-99089-1-9 * Janakkala ennen ja nyt -lehti, 1962 ==Aiheesta muualla== *Salomon Waara Waaran ja Göranssonin sukua (Waaran suvusta kertova blogi). Viitattu 23.4.2011. *Napialan Nahkatehdas Oy Waaran ja Göranssonin sukua (Waaran suvusta kertova blogi). Viitattu 23.4.2011. Luokka:Suomalaiset liikemiehet Luokka:Vuonna 1855 syntyneet Luokka:Vuonna 1926 kuolleet
Bunga bunga

Bunga bunga on sanonta, jonka arvellaan olevan peräisin vuodelta 1910. Tuolloin kirjailija Virginia Woolf ystävineen pääsi brittisotalaiva HMS Dreadnoughtille esittäytymällä Abessinian prinssin seurueeksi. Seurue näytteli afrikkalaisia huudahtaen "bunga, bunga" aina kun pahaa-aavistamaton kapteeni esitteli laivan ihmeitä. Kun huijaus selvisi, laivastosta tuli pilkanteon kohde ja tapahtuma tuli tunnetuksi Dreadnought- huijauksena.http://www.museumofhoaxes.com/hoax/archive/permalink/dreadnought_hoax/ Vuonna 2011 Bunga bunga -lausahdus saavutti kuuluisuutta, kun se yhdistettiin Italian pääministeri Silvio Berlusconin huvilalla pidettyihin seksijuhliin, joissa alastomat tai vähäpukeiset nuoret naiset esiintyvät juhlien isännälle. Juhlat saivat aikaan suuren skandaalin Italiassa. Tanssija Karima el-Mahrougin mukaan Silvio Berlusconi kertoi kopioineensa Bunga Bunga -juhlan Libyan johtaja Muammar Gaddafin haaremilta. == Lähteet == Luokka:Sanonnat
Pykälä (täsmennyssivu)

Pykälä voi tarkoittaa seuraavia: *pykälä, lain, säädöksen, pöytäkirjan tms. numeroitu kohta, säädöksen lainkohta *Pykälä, Helsingin yliopiston oikeustieteellisen tiedekunnan opiskelijoiden järjestö *Pykälä, järvi Karstulassa Henkilöitä: *Bertta Pykälä, myöh. Leppälä (1891–1966), maalaisliittolainen poliitikko *Kalle Kustaa Pykälä (1864–1915), maalaisliittolainen poliitikko, jonka edustamaa suuntausta on kutsuttu pykäläläisyydeksi *Matti Pykälä (k. 1993), Tiedonantajan Moskovan kirjeenvaihtaja ja suomentaja *Petri Pykälä, kirjailija Ilkka Remeksen (s. 1962) oikea nimi *Sakari Pykälä (1926–1996), kuvanveistäjä.
João Pina

João Alexandre Ferreira da Pina (s. 31. heinäkuuta 1981 Lissabon) on portugalilainen judoka, kaksinkertainen Euroopan-mestari. Pina sai hopeaa alle 20-vuotiaiden EM-kilpailujen 66 kg:n sarjassa Nikosiassa 2000. Hän sijoittui samassa painoluokassa viidenneksi Osakan MM-kilpailuissa 2003 ja seitsemänneksi sekä Bukarestin EM-kilpailuissa 2004 että Ateenan olympialaisissa. Pina sijoittui 73 kg:n sarjassa viidenneksi Belgradin EM- kilpailuissa 2007. Hän voitti saman painoluokan Euroopan-mestaruuden Wienissä 2010 kukistettuaan loppuottelussa Venäjän Batradz Kaitmazovin sekä Istanbulissa 2011, jossa finaalivastustajana oli venäläinen Murat Kodzokov. Pina on voittanut kolme maailmancup- ja Continental Open -kilpailua, sijoittunut kerran toiseksi ja kahdeksan kertaa kolmanneksi. Masters-, Grand Slam- ja Grand Prix -kilpailuissa hänellä on yksi turnausvoitto, yksi kakkossija ja yksi kolmossija. Hän on voittanut viisi Portugalin-mestaruutta. == Lähteet == Luokka:Portugalilaiset judokat Luokka:Vuonna 1981 syntyneet Luokka:Elävät henkilöt
Policarpio Calizaya

Policarpio Calizaya Huaca (s. 10. syyskuuta 1962) on bolivialainen entinen yleisurheilija, joka kilpaili kestävyysjuoksussa. Hän osallistui urallaan kolmiin olympialaisiin vuosina 1988-1996. Calizaya kilpaili Soulissa 1988 10 000 metrin matkalla, mutta putosi ensimmäisellä kierroksella. Hän osallistui 10 000 metrin lisäksi myös 5 000 metrille Barcelonan olympialaisissa 1992, muttei päässyt kummassakaan lajissa jatkoon. Calizaya juoksi maratonin Atlantan kisoissa 1996 ja sijoittui 91:nneksi jättäen taakseen 20 maaliin asti päässyttä urheilijaa. == Ennätykset == Lähde: Sports-reference * 5 000 m: 14.22,8 (1983) * 10 000 m: 29.19,52 (1984) * Maraton: 2.21.48 (1996) == Lähteet == Luokka:Bolivialaiset kestävyysjuoksijat Luokka:Vuonna 1962 syntyneet Luokka:Elävät henkilöt
Raha (vuoden 1983 elokuva)

Raha (L’argent) on ranskalainen Robert Bressonin ohjaama elokuva vuodelta 1983. Se oli Bressonin viimeinen elokuva ja perustui löyhästi Leo Tolstoin novelliin ”Väärennetty korkolippu”. Rahan keskushenkilö on Yvon Targe (Christian Patey), joka saa käsiinsä jo muutamalla henkilöllä kiertäneen väärennetyn setelin. Hän ei tiedä rahaa väärennetyksi, yrittää maksaa sillä ostoksensa ja joutuu vankilaan. Hän menettää kaiken seurauksena työnsä ja ajautuu rikoksiin. Yvon joutuu uudestaan vankilaan, ja siellä ollessaan hänen lapsensa kuolee kurkkumätään ja hänen vaimonsa jättää hänet. Yvon menettää järkensä ja vapauduttaan syyllistyy kylmäveriseen murhaan. Bresson voitti elokuvasta Cannesin elokuvajuhlien parhaan ohjaajan palkinnon. The New York Timesin kriitikot valitsivat Rahan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Kirjallisuutta == * Waarala, Hannu: ”Ei ainoastaan rahasta : ’Intohimo täsmällisyyteen’”. Filmihullu 4/2005. == Aiheesta muualla == * * Luokka:Ranskalaiset draamaelokuvat Luokka:Vuoden 1983 ranskalaiset elokuvat Luokka:Robert Bressonin ohjaamat elokuvat
Raha (täsmennyssivu)

Raha voi viitata seuraaviin asioihin: *Raha, maksuväline *Raha, Émile Zolan kirjoittama romaani *Raha, (L’argent), Marcel L’Herbier ohjaama ranskalainen elokuva vuodelta 1928 *Raha, (L’argent), Robert Bressonin ohjaama ranskalainen elokuva vuodelta 1983